เฉินเซิน จารชนหน้าหยก

เฉินเซิน จารชนหน้าหยก หรือ นกกระจอก (Sparrow ) (Chinese: 麻雀) เป็นซีรีส์ฮิตเรทติ้งสูง แนวจารชนสายลับจากประเทศจีน ได้นักแสดงชื่อดัง หลี่ อี้เฟิง ( Li Yifeng) มารับบทนำ  ซีรีส์ประสบความสำเร็จมาก ถูกนำมาฉายรีรันหลายครั้ง เค้าโครงเรื่องจากนิยายเรื่อง นกกระจอก (ยุทธการวิหคคู่แผ่นดิน) หรือ หม่าเชว่ (Má Què; 麻雀) โดย ไห่เฟย (Hai Fei) เริ่มออกอากาศในวันที่ 5 กันยายน 2016 - 20 ตุลาคม 2016 ทางช่อง Hunan TV  ในส่วนของประเทศไทยสามารถรับชมได้ทาง Viki  และ Youtube  

**เรื่องย่อ == 
ในช่วงปฏิวัติเซี่ยงไฮ้ ทศวรรษ 1940 (รัฐบาล วัง จิงเว่ย) เซี่ยงไฮ้ถูกครอบครองโดยญี่ปุ่น  "เฉินเซิน" (Li YiFeng)  หรือ สายลับรหัส "นกกระจอก" อดีตอาจารย์โรงเรียนตำรวจหวงผู่ที่ 16 ได้แฝงตัวเข้าไปในกองปฏิบัติการพิเศษของญี่ปุ่น เพื่อค้นหาแผนลับของญี่ปุ่น "คืนสู่จุดศูนย์" (Return to zero) เขาสามารถเข้าไปเป็นหัวหน้าหน่วยที่ 1 โดยอาศัยความสายสัมพันธ์ส่วนตัวกับ  "ปี้ จงเหลียง" (Zhang LuYi) ผู้บัญชาการกองปฏิบัติการพิเศษ  เขาแสร้งทำตัวเสเพลไร้สาระ ใช้เงินเป็นเบี้ย แต่รับผิดชอบงานได้ดี จนได้รับความไว้ใจจากปี้จงเหลียง 
วันหนึ่งอดีตลูกศิษย์ และคนรักเก่าของเขา "สวี่ ปี้เฉิง" (Zhou DongYu) พร้อมกับสามี "ถัง ชานไห่" (Zhang RuoYun) ได้เข้ามาเป็นหัวหน้าหน่วยที่ 2 ในกองปฏิบัติการนี้ด้วย ซึ่งเฉินเซินพบว่า ทั้ง 2 คนเป็นสายลับจากก๊กมินตั๋ง โดยมีจุดมุ่งหมายเดียวกับเขาคือ แผนคืนสู่จุดศูนย์ สวี่ปี้เฉิงไม่ใช่สายลับอาชีพ เธอได้เข้าร่วมปฏิบัติการเพียงเพราะเธอเป็นหลานสาวของ "หลี่ โม่ฉุน" (Wang Jinsong) ผอ.กองปฏิบัติการพิเศษ หัวหน้าของปี้จงเหลียง  ทำให้บ่อยครั้งที่เธอก่อปัญหาให้กับทั้งเฉินเซิน และถังชานไห่
เฉินเซินได้ "หลี เสี่ยวหนาน" (Kan QingZi) นักแสดงประกอบสาวสวย ซึ่งหลงรักเขา คอยช่วยเหลืออยู่เสมอ และแม้หัวหน้าหน่วยที่ 3 "ซู ซันฉิง" (Yin Zheng) จะหลงรักเธอ แต่เสี่ยวหนานก็ยังคงรักมั่นในตัวเฉินเซิน 
ท่ามกลางอันตราย การหักหลัง และความเสียสละ เพื่ออุดมการณ์ เพื่อชาติ แม้จะเจ็บปวดสูญเสียเพียงใด เขาต้องทุ่มเททำภารกิจให้สำเร็จจนได้ 

**นักแสดง**

**นักแสดงนำ === - หลี่ อี้เฟิง (Li YiFeng) รับบทเป็น เฉินเซิน (Chen Shen)
 สายลับคอมมิวนิสต์ฝีมือดี ฉลาด มีไหวพริบ เอาตัวรอดได้ทุกสถานการณ์ รักชาติ รักอุดมการณ์

**นักแสดงหลัก**
 โจว ตงอวี่ (Zhou Dongyu) รับบทเป็น สวี่ ปี้เฉิง (Xu Bicheng)
 สาวน้อยอ่อนไหวช่างฝัน เคยเป็นคนรักเก่า และลูกศิษย์ของเฉินเซินที่โรงเรียนฝึกตำรวจ เธอจำต้องรับบทภรรยาปลอม ๆ ของถังชานไห่ เพื่อทำภารกิจที่ได้รับมาให้สำเร็จ- จาง หลู่อี  (Zhang Luyi) รับบทเป็น ปี้ จงเหลียง (Bi Zhongliang)
 ผู้บัญชาการกองปฏิบัติการพิเศษ ฉลาด โหดเหี้ยม เลือดเย็น รักเฉินเซินเหมือนน้องชาย เพราะเฉินเซินเคยช่วยชีวิตเขา และเคยร่วมเป็นร่วมตายกันมาในสงคราม และแม้จะสงสัยในสถานะของเฉินเซินอยู่บ่อยครั้ง แต่เขาก็เลือกที่จะปกป้องเฉินเซินจนกว่าจะมีหลักฐานแน่ชัด - จาง รั่วหยุน (Zhang Ruoyun) รับบทเป็น ถัง ชานไห่ (Tang Shanhai)
 สายลับฝีมือดีของก๊กมินตั๋ง ฉลาด รู้จักเอาตัวรอด หลงรักสวี่ปี้เฉิงจริง ๆ แม้จะเป็นสามีภรรยากันเพียงเพื่อภารกิจเท่านั้น- ค่าน ชิงจื่อ (Kan Qingzi) รับบทเป็น หลี เสี่ยวหนาน (Li Xiaonan)
 สาวสวยนักแสดงประกอบ ฉลาดและมีเบื้องหลังไม่ธรรมดา เธอหลงรักเฉินเซิน และทุ่มเทเพื่อเขาอย่างไม่มีเงื่อนไข- หยิ่น เจิ้ง (Yin Zheng) รับบทเป็น  ซู ซันฉิง (Su Sanxing)
 อดีตรองหัวหน้าหน่วยของ ก๊กมินตั๋ง สาขาเซี่ยงไฮ้ แต่ทรยศพรรคเพื่อเข้าร่วมกับญี่ปุ่น จนได้ตำแหน่งหัวหน้าหน่วย 3 กองปฏิบัติการพิเศษ เขาฉลาดและโหดเหี้ยม แต่ก็มีมุมอ่อนไหว เขาหลงรักหลี่เสี่ยวหนาน เห็นเธอเป็นเหมือนแสงสว่างในชิวิตเขา

**นักแสดงสมทบ === - หลี่ เสี่ยวหรัน (Li Xiaoran) รับบทเป็น เสิ่น ชิวเสีย (Shen Chunxia)
 สายลับคอมมิวนิสต์รหัส "นายกรัฐมนตรี" พี่สะใภ้ของเฉินเซิน ยอมตายเพื่อปกป้องเฉินเซิน- หวัง จิ้นซง (Wang Jinsong) รับบทเป็น หลี่ โม่ฉุน (Li Moqun)
 หัวหน้าของ ปี้จงเหลียง ลุงของสวี่ปี้เฉิง ทำทุกอย่างเพื่อรักษาอำนาจของเขา- หลิว เจียถง (Liu Jiatong) รับบทเป็น หลิว เหม่ยนา (Liu Meina)
 เจ้าหน้าที่ดูแลห้องเอกสาร หลงรักถังชานไห่ ยอมทำทุกอย่างเพื่อเขา- หวัง หวั่นจวน (Wang Wanjuan) รับบทเป็น หลิว หลันจือ (Liu Lanzhi)
 ภรรยาของปี้จงเหลียง จิตใจดี ชอบช่วยเหลือคน รักเฉินเซินเหมือนน้องชายแท้ ๆ ไม่ค่อยรู้เรื่องงานของสามี เป็นคนเดียวที่ปี้จงเหลียงเกรงใจ- Shi Chao as หลิว เอ้อร์เป่า (Liu Erbao)- Yang Zheng as เปี่ยนโถว (Bian Tou)- Chen Guanning as เว่ยจือ (Wei Zhi)- Zhang Dabao as อู๋หลง (Wu Long)

**เพลงประกอบละคร == 

**กระแสตอบรับ**
เฉินเซิน จารชนหน้าหยก เป็นซี่รี่ย์ที่ประสบความสำเร็จทั้งในด้านเสียงวิจารณ์ กระแส และเรตติง ซีรีส์เรื่องนี้ได้รับการชื่นชมในด้านความหนักแน่นของเนื้อเรื่อง และฝีมือการแสดงของนักแสดง โดยเฉพาะนักแสดงนำอย่าง หลี่อี้เฟิง เป็นซีรีส์ที่ทำเรทติ้งได้สูงที่สุดในละครแนวสงครามตั้งแต่อดีตจนถึงปัจจุบัน โดยทำเรทติ้งระหว่างออกอากาศสูงที่สุดได้ถึง 2.46 และเป็นซีรีส์แนวสายลับเรื่องแรกที่มียอดชมออนไลน์ผ่านหลัก 1 หมื่นล้านครั้ง ทั้งซีรีส์ ทีมงาน และนักแสดงนำ ต่างกวาดรางวัลใหญ่ จากเวทีหลักของจีนมาได้หลายรางวัล

**รางวัลที่ได้รับ และเสนอชื่อเข้าชิง**

**References**

**External links == 
หมวดหมู่:ภาพยนตร์ชุดทางโทรทัศน์จีน
หมวดหมู่:ละครโทรทัศน์แนวย้อนยุคจีน
หมวดหมู่:ละครโทรทัศน์จีนในปี พ.ศ. 2559